CINEMA MONDO ja PAN VISION esittävät
KAHVIA JA TUPAKKAA
KUMMA TAVATA
Hei, oletko Steve? - Steven.
Istu. - Roberto?
Olen hermona. - Olet hermona?
Niin minäkin. Hermostuttaa.
Mitä juot? Kahviako? - Kahvi on hyvää. Entä sinusta?
Rakastan kahvia. - Sinäkin?
Steve! - Steven.
Rakastan kahvia. - Mitä teet?
Rentoudun ja vedän sauhut.
Tupakka ja kahvi sopivat yhteen. Juotko mielestäsi liikaa kahvia?
Kahvi on terveellistä.
Juon kahvia ennen nukkumaanmenoa, jotta uneksisin nopeammin.
Kuin Indy 500:n kamera. Unet vain vilahtavat ohi.
Uni toisensa perään. Kun joku kysyy, mitä unia näin -
vastaan, ettei ole aikaa kertoa.
Poltatko? - Vain kun juon... kahvia.
Tunnetko äitini?
Tunnenko äitisi? En usko.
Kahvi pitäisi jäädyttää. Tehdä siitä kahvijäätelöä lapsille.
Jotta he voisivat aloittaa jo nuorena.
Kofeiinimehujäätä. - Hyvä ajatus, vaikken ymmärrä.
Kuuletko minut? - Mitä?
Täällä on meluisaa. Kuuletko minut?
Vaihdetaan paikkaa. - Sehän sopii.
Vaihdetaan vain.
Nyt on hyvä.
Onko hyvä? - Siinä oli parempi.
Voidaanko vaihtaa? - Olen samaa mieltä.
Steve... - Steven.
Milloin lähdet? - Yhdysvalloistako?
Täältä. - Minun on lähdettävä pian.
Minulla on hammaslääkäri.
En halua mennä. En pidä hammaslääkäristä.
Mutta pakko sinne on mennä. - Niin.
En ole käynyt aikoihin. - Hyvä.
Etkö mene? - Pitäisi mennä, mutten halua.
Etkö?
Steve, minä olen vapaa. Hyvin vapaa.
Haluatko mennä puolestani? - Kiitos.
Menen puolestasi. - Hienoa. Tässä on osoite.
Oikein hyvä.
Lääkärin nimi. - Kello 16.30.
Steve, suurkiitokset. - Ei kestä. Eihän siitä ole vaivaa?
Kiitos. Hammaslääkäri, hyvä.
Minun on mentävä, Steve. - Steven.
Olen myöhässä hammaslääkäristä.
Kiitos ja anteeksi. - Älä myöhästy.
Oli hauska tavata. - Samoin... tavallaan.
KAKSOSET
Mitä me tehdään Memphisissä? - Tämä oli sun idea.
Sunpas. - Eikä ollut.
Tosi hauskaa.
Vihaan noita sahanpururöökejä. - Entä sitten?
Oletko olevinasi cowboy? - Tämä on tuoretta tupakkaa.
Ei, nämä on kunnon röökejä.
Nuo on ihan karseita. Oletko ihan hullu?
Mä en ole hullu. - Pää kiinni.
Haluatteko lisää kahvia?
Joo. - Ei.
Saako olla? - Joo.
Perhana! Anteeksi.
Mitä sä sekoilet? - Olen pahoillani.
Ei makseta laskua. Kauhea läävä.
Ettekö ota muuta? - Anna tulta.
Kahvi ja tupakka ei ole terveellinen yhdistelmä.
Maistuisiko vaikka voileipä? - Ei.
Oletteko paikallisia? - Ei.
Oletteko veli ja sisko? - Joo.
Oletteko kaksosia? - Ei.
OIlaan me. - Niin ajattelinkin.
Arvatkaa ketä te muistutatte? - No ketä?
Hekkua ja Jekkua. - Ei helvetti...
Ne puhuvat harakat.
Kumpi teistä on se paha puolisko?
Kahvi maistuu ihan mudalta. - Näin on.
Kumpi meistä näyttää pahalta?
Hän on se paha. Hänellä on paha silmä.
Se oli vitsi. - Syytä ollakin.
Kaksosista tuli mieleen yksi juttu.
Oletteko käyneet Gracelandissa? - Ei.
Kannattaisi käydä. Haittaako, jos istun?
Haittaa. - Istu vain.
Onko sulla tauko? - Ei oikeastaan. On hiljaista.
Voit auttaa minua istumalla siinä, jotta pomo ei näe minua.
Hän on tosiaan paha.
Tiesittekö, että Elviksellä oli kaksoisveli?
Jesse Garon. Elviksen toinen nimi oli Aaron.
Jesse muka kuoli synnytyksessä. Minä uskon -
että äiti ei odottanut kaksosia, joten hän antoi toisen pois.
Jesse varttui Arkansasin tai Missisippin tapaisessa paikassa.
Hän ei tiennyt veljestään.
Vuoden 1968 tai 1969 paikkeilla hän huomasi näyttävänsä Elvikseltä.
Joten hän tuli Memphisiin etsimään Elvistä.
He tapasivat, ja Elvis sanoi: "Olet veljeni. Ei voi olla totta!"
"Miten voin auttaa?"
Veli sanoi, että olisi kiva olla Elvis päivän ajan.
Joten veli heitti yhden konsertin. He kokeilivat, meneekö se läpi.
Hän kuulosti ihan Elvikseltä.
Sitten Elvis sai ajatuksen. "Lähetän veljen kiertueelle."
Paha moka! Veli painui Las Vegasiin -
ja alkoi käyttää valkoisia haalareita ja viittoja.
Elvis ei olisi tehnyt niin. Veli oli se, joka lihoi -
ja söi banaani- ja maapähkinävoileipiä.
Eversti Parker halusi päästä veljestä eroon -
joten hänelle syötettiin pillereitä. He tappoivat hänet.
Mikä on tarinan opetus?
Oletteko Elvis-faneja? - Ei.
Mä voin kertoa Elviksestä.
Oletko kuullut Otis Blackwellistä? - En.
Entä Junior Parkerista? - En.
Niin mä arvelinkin. Elvis varasti niiden musiikin.
Se maksoi niille ja muille mustille 10 taalaa musiikista.
Sitä mieltä mä olen Elviksestä. - Se oli Elviksen veli.
No sittenhän se ei ole ongelma.
Elvis sanoi: "Mustat kelpaavat vain kiillottamaan kenkiä."
Se ei ollut Kuningas, vaan hänen paha veljensä.
Danny, asiakkaat odottavat.
Palaan kohta. - Älä hanki potkuja.
Kauhea rehupuntti.
Kippis.
Täällä tuoksuu oudolta.
Onko sulla mun paita?
En usko. - Tämä ei tuoksu multa.
Miltä sä tuoksut? - Multa.
Mäkin tuoksun multa. - Tämä tuoksuu sulta.
Koska mä olen mä. - Onko sulla mun paita?
Miksi sä matkit mua? - En matki.
Hanki oma tyyli. - Mulla on oma tyyli.
Matkit mua. Sun tyyli on mun tyyli.
Tämä on mun tyyli. - Eikä ole.
Palvelu, kahvi ja musiikki on syvältä.
Hei, mun kengät! - Ne on mun.
Mun. - Munpas.
Mun toiset kengät. - Ja paskat.
JOSSAIN KALIFORNIASSA
Moi. - Moi, Tom.
Kiva kun pääsit tulemaan.
Voit kutsua mua Jimiksi.
Kaverit sanovat Jim, Jimmy, Iggy tai Jiggy. Sano vaan Iggyksi.
Ihan miten vain haluat. Jim tai Iggy...
Sano Iggyksi.
Sori, että olen myöhässä. Neljän auton ketjukolari.
Autoin lapsen maailmaan yhdeksältä. Pelastin ihmishenkiä valtatiellä.
Tien päällä on hankala antaa ensiapua. Ei ole kunnon välineitä.
Avasin henkitorven kuulakärkikynällä.
On pitänyt kiirettä.
Hetkinen... Oletko sä lääkäri?
Olen.
Musiikki ja lääketiede...
Olen yrittänyt yhdistää ne ja elää niiden risteyskohdassa.
Monien mielestä se kuuluu musiikissani.
Ymmärrän hyvin.
Järjestelmällisyys -
ja koko homman humaanius.
Huolenpito. - Niin, huolenpito.
Sulla on ollut aikamoinen päivä. - Lääkärin aamu.
Ovatko kaikki kunnossa? - Ovat.
Olet ollut täällä jo jonkin aikaa. - Mä olen juonut kahvia.
Huomaan. - Tilasin sullekin.
Tilasitko minulle?
Ei kai se haittaa?
Hyvä on. Kyllähän se kahvi maistuisi.
Ota vähän kahvia.
Kuppi kuumaa.
Ovatko röökit sinun? - Ne olivat pöydällä.
Poltatko? - Lopetin.
Niin mäkin. - Se sai riittää.
25 vuotta tuli tupruteltua. - Ei enää.
Olo on pirteämpi. - Tuntuu hyvältä.
Nyt kaikki tuntuu...
Pystyy keskittymään. - Ajatus juoksee.
Mä säälin tupakoitsijoita.
Ei tahdonvoimaa. - Tutin korvike.
Parasta lopettamisessa on se, että nyt kun olen lopettanut -
voin vetää sauhut. Koska olen lopettanut.
Tupakoin vain näön vuoksi.
En edes vedä henkeen.
Otatko sinäkin?
Mä olen lopettanut, joten eiköhän se käy.
Nyt voit polttaa. - Sopiihan se.
Hei, kiitos! - Nyt kun olemme lopettaneet...
Tupakka ja kahvi on hyvä yhdistelmä. - Verraton.
Me ollaan kahvi ja tupakka -sukupolvea.
1940-luvulla oli piirakka ja kahvi -sukupolvi.
Niin kuin Abbott ja Costello.
Ne halusi aina piirakkaa ja kahvia.
Aina piirakkaa ja kahvia tilaamassa.
"Ota piirakkaa ja kahvia. Ota nyt!"
Käytkö täällä usein? - Tämä on meikäläisen kantapaikka.
Sun musiikkia ei ole levyautomaatissa.
Jos et viihdy täällä -
voimme mennä vaikka Taco Belliin.
Näytänkö mä Taco Bell -tyypiltä?
Jos et kerran viihdy täällä... - En sanonut niin.
Entä International House of Pancakes?
En halua mennä sinne.
Täällä on ihan hyvä.
IHOP:lssa on kyllä hyvät kahvit. - Pidätkö IHOP:in kahvista?
Mä käyn siellä kahvilla.
Etkö pidä niiden kahvista? - Pidän.
Pidän IHOP: In kahvista. - Hyvä sekoitus.
Hyvää kahvia.
IHOP: Issa on hyvät kahvit.
Olin ihan unohtaa.
Soitin yhden rumpalin kanssa Losissa.
Tyypin nimi on Giant Robo. Kova paukuttamaan kannuja.
Sun kannattaisi tutustua kaveriin.
Tarkoitatko, että tarvitsen ammattirumpalin?
Että en ole tarpeeksi hyvä?
Mitä oikein vihjaat? - En tarkoittanut...
Mä vain... Se on muusikko. Ajattelin vain kertoa tyypistä.
Se on mielettömän tiukka rumpali.
Vihjaatko, että tarvitsen rumpalin? Että rumpali olisi tarpeen?
Että rumputyöskentely levyilläni on surkeaa?
Antaa olla.
Mun pitää lähteä.
Nyt jo? Ota vielä kahvia tai rööki.
Mä haluaisin kyllä, mutta pitää mennä.
Mun on mentävä.
Vaimo odottaa motellissa.
Pyydä se tänne kahville ja tupakalle.
Se ei polta. Sillä on tahdonvoimaa.
En halua, että se... Tämä on meidän juttu.
Palaillaan asiaan.
Pidän sut mielessä.
Pitää mennä. - Niin kai sitten.
Nähdään.
Kunpa olisit viipynyt pidempään.
Päästiin juuri vauhtiin. - Pitää mennä.
Nähdään, Jim. - Ensi kertaan.
Ensi kertaan. - Pärjäile.
Samoin.
Ei täällä ole senkään levyjä.
NE TAPPAVAT SINUT
Olet yksi helvetin ääliö. - Mitä nyt?
Vedät yhä syöpäkääryleitä.
Vinny, ne tappavat sinut, usko pois.
Älä viitsi aina valittaa.
Sanoit lopettavasi, mutta tuhlaat niihin omaisuuden -
ja tupakkayhtiöt rikastuvat.
Sitten saat syövän, ja lääkärit ja sairaalat rikastuvat.
Ja hautaustoimistot. Vain koska sinä ääliö tupakoit.
En voi mitään, olen koukussa.
Kahvia ja tupakkaa. Aika epäterveellinen lounas.
Juot itsekin kahvia, joten anna olla.
Vinny, minä söin jo.
Olen laihdutuskuurilla. Jessus!
Voi ei, penska tulee.
Älä kerro äidille. Tai antaa olla.
Muija polttaa itsekin kuin korsteeni.
Mitä kuuluu, Junior?
Ei kovin puhelias. - Ei viime aikoina.
Poika on ollut hiljainen kaveri.
Annoin eilen kympin. Mitä teit sillä?
Sait jo viitosen.
Saat vielä taalan.
Saanko kuudella taalalla edes halauksen?
Kymppi halauksesta? Älä hulluja puhu.
Hyvä on, tästä saat.
Osta itsellesi syötävää.
Osta kahvia ja tupakkaa niin kuin isäsi.
Mitä sinäkin selität? Äijällä on kokonainen pannu kahvia.
Entä sitten? Saan aina pannullisen.
Kahvi pitää virkeänä.
Niinpä. Olet sekaisin kofeiinista. - Juot itsekin kahvia.
Niin juon. Kannattaisi yrittää lopettaa.
Minä en lopeta mitään kesken.
Helvetin ääliö.
Hemmetti, penska tulee taas.
Paljonko tuhlasit?
Maksoivatko nuo neljä taalaa? Herneet ja juotava neljä taalaa?
Mitä pussissa on? - Kiinalaisia herneitä.
Eikö? Japanilaisia?
Kiina, Japani, sama asia.
Maista.
Kristus, ne maistuvat pippurilta!
Anna tänne...
Pikku nilkki! Näitkö? Poika yritti myrkyttää minut.
Eikä yrittänyt, Joe. Herneet ovat kalliita.
Ne ovat suurta herkkua. - Kukkua, sanon minä.
Ei kai taas!
Eikö täällä saa enää tupakkaa sytyttää?
Olet todellakin yksi helvetin ääliö.
Aion kiittää tupakkayhtiötä, kun sinut pistetään multiin.
Nalkutat kuin pahainen akka.
Ei saa edes tupakkaa polttaa...
RENÉE
Saako olla lisää kahvia?
Kunpa et olisi tehnyt tuota. Väri ja lämpötila olivat kohdallaan.
Anteeksi.
Hei...
Pyydän anteeksi äskeistä.
Onko nimesi Gloria? - Ei.
Ajattelin, että... Et satu tuntemaan...
Anteeksi.
Saako olla vielä jotain? Esimerkiksi voileipä kahvin kanssa.
Kahvi ja tupakka ei ole terveellinen lounas.
Tämä ei ole lounaani.
Anteeksi.
EI HÄTÄÄ
Alex...
Pelästytit minut. Mitä kuuluu, Isaach?
Miten sinulla menee?
Oikein hyvin. - Kiva nähdä sinua.
Olin kurkkuani myöten täynnä Pariisia.
Istu.
Oli mukava kuulla sinusta. Ei olla nähty aikoihin.
Tilasin sinulle kahvia. - Kiitos.
Onko kaikki hyvin? - On.
Kaikki on oikein hyvin. Minulla ei ole hätää.
Onko kaikki varmasti hyvin? - On.
Kaikki on kunnossa. Entä sinulla?
Minulla menee hyvin. Ei loistavasti, mutta hyvin.
Hyvä. Kiva nähdä sinua. - Samat sanat.
En ole nähnyt sinua aikoihin.
Sitten soitit yllättäen. Ajattelin, että jotain on vialla.
Halusin vain nähdä sinut, siinä kaikki.
Minäkin halusin nähdä sinut.
Etkö tosiaan halua purkaa sydäntäsi?
Pitäisikö minulla olla ongelmia? - Ei suinkaan.
Ajattelin, että sinulla on huolia.
Että haluaisit puhua siitä.
Isaach, kaikki on hyvin. Ihan oikeasti.
Onko selvä?
Varmastiko? - Oletko sekaisin?
Eikö sinulla tosiaan ole kerrottavaa?
Pitäisikö keksiä jotain kamalaa? Voisin tehdä sen.
Ei suinkaan. En tarkoittanut sitä.
Olen paras ystäväsi. Voit kertoa kaiken.
Voit kertoa murheesi. - Lopeta paskan jauhaminen.
Hyvä on, ymmärrän.
Kiitos.
Kaikki hyvin. - Juuri niin, kaikki hyvin.
Taidan tästä lähteä.
Nyt jo?
Jos et halua puhua siitä, en halua vaivata sinua.
Minulla ei ole murheita. Ymmärrätkö?
Ei mitään hätää. - Ymmärrän.
Jos et halua puhua siitä nyt, voit soittaa minulle milloin haluat.
Ehkä tämä ei ole sopiva hetki.
Oli oikein kiva nähdä. - Samat sanat.
Ikävä tuottaa pettymys, mutta kaikki on hyvin.
Selvä.
Ymmärrän. - Et ymmärrä.
Soitellaan, Alex. - Nähdään, Isaach.
SERKUT
Kiva nähdä. - Samoin.
Edellisestä kerrasta on aikaa. - Niin.
Se oli pari vuotta sitten Sydneyssä. - Onko siitä niin kauan?
Mitä Jeffille ja Berylille kuuluu?
Sitä samaa. Vanhukset ovat ennallaan.
Mies ja vauva eivät näytä olevan mukana.
Olen valitettavasti yksin. Näen heidät ensi viikolla.
Onko kotona kaikki hyvin? - On.
Mäkin haluan lapsen... Jossain vaiheessa.
Mitä saisi olla? - Mitä otat, Catie?
Saisinko espresson isossa mukissa?
Mäkin otan espresson. Tuplana.
Ja saisinko lisäksi kuumaa maitoa?
Onnistuu. - Kiitos.
Sori, että olen myöhässä. Tiedän, että sä olet kiireinen.
Ei se mitään. Kunpa voisin viipyä pidempään.
Viivytkö vain pressitilaisuuden ajan?
Jään yöksi. Hoidan haastattelut täällä.
Haastattelut tehdään sviitissäni.
Siellä on kauhea hyörinä, joten oli parempi tavata täällä.
Ei kiitos, Shell'
Ei sua kielletä tupakoimasta.
Ole hyvä, serkku. - Kiitos.
Annat siis haastattelut sviitissäsi?
Aikamoista pihtailua. - Sviitin voi jakaa kahtia.
Mikset saanut erillistä huonetta?
Se on pienen budjetin elokuva.
Melkoista pihtailua silti.
Saako olla vielä jotain? - Ei kiitos.
Tuota... - Mä en ollut päästä sisään -
kunnes ne saivat tietää, että olen serkkusi.
Ulkona on paparazzeja. Ne taitavat seurata sua.
He liikkuvat "julkkisten" perässä.
Se mahtaa olla helvetin ärsyttävää.
Onneksi mä olen vapaa. Rahaton, mutta vapaa.
Kukaan ei vainoa mua.
Paitsi silloin, kun mut sekoitetaan suhun.
Pääsin kerran yökerhoon, koska mua luultiin sinuksi -
mutta kun totuus selvisi, mä lensin ulos.
Helvetin törkeää.
On varmaan hienoa olla sä. Sulla on hyvä mies, kaunis lapsi -
matkustelet, asut loistohotelleissa, pääset juhliin...
Ruoho on aina vihreämpää aidan toisella puolella.
Kuinka?
Hemmetti... Johnny.
Kuka? - Jimmy... Tim... Tommy.
Kuinka hän voi? - Ai Tommy?
Meillä meni poikki pari vuotta sitten.
Tommy oli oikea molopää. Mulla on uusi poikaystävä. Lee.
Se on bändissä. Kirjoitin siitä.
Lee on mulle valtavan tärkeä. - En usko, että mainitsit häntä.
Lähetin jopa sen levyn. Assistenttisi ei kai antanut sitä.
Ei se mitään. Sulla on kiireitä.
Muistatko minne lähetit sen? - En.
Olet Losissa, Lontoossa, Sydneyssa...
Joka päivä eri kaupunki.
Miltä hänen musiikkinsa kuulostaa?
Se on aika raskasta.
Jytisevää industrial-kamaa...
Et pitäisi siitä.
Mikä bändin nimi on? - Sqürl.
Squirrel. - Ei, vaan Sqürl.
S-q-ü-r-l. Pisteet u:n päällä.
Ahaa, Sqürl. Nyt tajusin.
Mistä voin ostaa heidän levynsä? - Et vielä mistään.
Bändi nauhoitti sen itse.
Mutta se julkaistaan pian... ehkä.
Aion etsiä levyn käsiini. - En usko.
Tuo ei ole reilua.
Ihan totta, et löydä sitä. - Vai niin.
Mä muistin juuri -
etten lähettänyt sitä sulle. Se jäi ajatuksen asteelle.
Olin ihan unohtaa. Tämä on sinulle.
Kiitti. Mikä se on?
Tavaraa on satojen taalojen edestä!
Kiitti, näille on käyttöä.
Saavat mut näyttämään filmitähdeltä.
Kippis. - Kippis, kaunotar.
Kiitos, että suostuit tapaamaan.
Minun tässä kuuluu kiittää.
Ja kiitos näistä mainoslahjoista.
Mitä turhia.
Nämähän ovat mainoslahjoja, vai mitä?
Saat kaikenlaista ilmaiseksi. Koruja, vaatteita, jopa autoja...
En saa autoja.
Saan silloin tällöin meikkituotteita ja ajattelin...
Ei ollut aikaa käydä ostoksilla.
Tosi hieno lahja. Näille on käyttöä.
Hassua.
Sitten kun on varaa ostaa kalliita juttuja -
niitä saa ilmaiseksi.
Aika nurinkurista, vai mitä? - Maailma on sellainen.
Paparazzeista tuli mieleen... Näin kuvasi iltapäivälehdessä.
Voi ei. Mitä minulla oli päällä?
Anteeksi.
Haloo? Hei, Lindsey.
Olen kahvilla Shelly-serkkuni kanssa.
Nyt jo? Selvä.
Tulen kohta.
Pitääkö palata töihin?
Haluatko tulla? Se on aika tylsää -
mutta olet tervetullut.
Katsomaan, kun Kaiken maailman viihdettä haastattelee sua?
Lähetä minulle se levy ja kirjoita muutenkin.
Et kuitenkaan lue mun kirjeitä. - Lukisin, jos lähettäisit.
Minun on mentävä. Olen pahoillani.
Oli kiva tavata. Onko sinulla numeroni?
Pärjäile. Sano kaikille terveisiä.
Terveisiä teikäläisillekin.
Jos ne muistaa mut.
Hei, Catie. - Nähdään, Shell'.
Pistä kaikki huoneeni laskuun.
Ehkä saan ensi kerralla tavata Loun.
Se on Lee.
Anteeksi.
Saisinko tuplatequilan ja ruokalistan?
Anteeksi, mutta täällä ei saa polttaa.
JACK NÄYTTÄÄ MEGILLE TESLAMUUNTAJAN
Jack, aiotko kertoa teslamuuntajastasi?
Sanoit, ettet halua kuulla siitä. - Niin, mutta siitä on aikaa.
En tiedä, haluanko kertoa siitä.
Raahasit minut tänne asti. Kerro siitä.
Se perustuu Nikola Teslan piirustuksiin.
Se on ilmamuuntaja, jonka ensiö- ja toisiokäämit resonoivat.
Se on periaatteessa ylösmuuntaja.
Pienjännitteinen suurvirta muuntuu pienivirtaiseksi suurjännitteeksi.
Muistatko, kun olimme lapsia -
ja sinulla oli Barbie-peili? - Muistan.
Siinä oli loistevalaisin. Nikola Tesla keksi loistevalaisimen.
Ilman häntä ei olisi vaihtovirtaa, radiota, televisiota, röntgeniä -
epätahtimoottoreita, hiukkassuihkuja tai laseria.
Niitä ei olisi ilman häntä.
Tai hevibändi Teslaa.
Hyvin hauskaa.
Tesla oli nero. Jos hänen ideoitaan olisi kuunneltu -
maailma olisi parempi paikka.
Tiedonvälitys, liikenne ja energia olisivat ilmaisia.
Siksi hänen maineensa mustattiin. Ilmaisen energian takia.
Hän näki Maan akustisen värähtelyn johtimena.
Kaunis ajatus.
Näytätkö minulle, miten se toimii?
Hyvä on.
Tarvitset näitä.
Oletko valmis, Meg? - Olen.
Pahus. Jotain meni pieleen. - Siisti juttu silti.
Sen ei olisi pitänyt sammua. En ymmärrä.
Ehkä kondensaattori hajosi. - Ei, Meg.
Ehkä GFI laukesi. - Niin, vikavirtasuojakytkin.
Tiedän kyllä, mikä GFI on. Ei se siitä johtunut.
Ei tarvitse tiuskia.
Ehkä vika on kipinäinduktorissa.
Voi ollakin.
Niinhän se onkin. Olet oikeassa.
En tarkistanut sitä.
Menen kotiin tarkistamaan sen. Tuletko huomenna keilaamaan?
Tulen. - Nähdään siellä.
Maa akustisen värähtelyn johtimena.
SERKUKSET?
Haloo? Kenen kanssa puhun?
Hei, Laura. Alfred Molina tavoittelee Steve Coogania.
Alfred Molina.
M-o-l-i-n-a. Niin, se näyttelijä.
Kyselisin, onko Steve...
Ai on? Hienoa.
Kännykkänumeroni on... Haloo?
Hei, Alfred? - Steve.
Kiva kun pääsit tulemaan. Istu toki.
Kysyin juuri assistentiltasi, oletko tulossa.
Tässä sitä ollaan. - Tilasin meille teetä.
Kaadanko sinulle? - Kaadan itse.
Tässä on maitoa.
Kunnon teetä. - Sitä on vaikea löytää.
Jos voitan Kultaisen maapallon tai Oscarin -
luennoin jenkeille hyvästä teestä.
Malja hyvälle teelle. - Kippis.
Hieno takki.
Viv Westwood.
Pidän brittivaatesuunnittelijoista.
Jenkit pelaavat liikaa varman päälle.
Eikö tule kuuma? Ulkona on 29 astetta.
Riisun takin, kun menen ulos.
Pidän tätä ilmastoinnin takia.
Kauanko olet asunut Losissa? - Seitsemisen vuotta.
Viihdymme täällä. - Se on pitkä aika.
Minusta on hauska käydä Losissa, mutta vielä hauskempi on lähteä.
Palmut ovat pirun rasittavia.
Tämä ei ole kaikkien makuun. Minä viihdyn täällä.
Muutimme tänne töiden takia.
On hienoa tavata sinut.
Ihailen komediasarjojasi.
Minulla on ne kaikki nauhalla. Tilasin ne Englannista.
Ne ovat mahtavia. - Kiitos.
Samat sanat.
Minäkin olen tietoinen sinusta. - Sepä hyvä.
Näin sen tekemäsi televisiosarjan.
Näitkö sen? - Mielenkiintoinen.
Sarja lopetettiin. - Kuulin siitä.
Komedia on vaikeaa.
Sinulla menee hyvin. Olet kuuma nimi.
Siksikö olet täällä? - On kaiken maailman tapaamisia.
Ihmiset osoittavat vihdoinkin kiinnostusta.
Onko projekteja tiedossa? - On.
Olit upea 24 Hour Party Peoplessa.
Se oli fantastinen elokuva.
Hyvä roolisuoritus. - Kiitos.
Ja arvostelut... - Ne olivat loistavia.
En odottanut ihmisten tajuavan kulttuurisidonnaisia juttuja.
1980-luvun alun Manchesterin musiikkimaailma...
Monet eivät tienneet mistä oli kyse.
Täällä tunnetaan kyllä kyseiset bändit -
mutta hahmosi ja hänen televisio-ohjelmansa...
Palaako? Ne ovat ranskalaisia. - Ei se mitään. Kiitos.
Säästän myöhemmäksi.
Laura sanoi, että halusit kovasti tavata minut.
Hän ei kertonut, mistä on kyse.
En halunnut kertoa puhelimessa. Se olisi vaikuttanut oudolta.
Joku tuntematon soittaa -
ja haluaa puhua Steve Cooganille.
Halusin tavata sinut. Kuulin, että olet Losissa -
joten ajattelin, että tämä on loistava tilaisuus.
Menen asiaan. Olen ihan innoissani.
Selitän vähän taustaa.
Olen kiinnostunut historiasta -
ja ihmisten elämänkaarista.
Mitkä tapahtumat johtavat A:sta B:hen -
ja miten pienimmätkin yksityiskohdat ovat merkityksellisiä.
Olen tehnyt tutkimusta.
Ja olen saanut aikaiseksi tämän.
Missä vaiheessa käsis on?
Ei, ei. Tämä on tosi noloa.
Tämä ei ole työhön liittyvä projekti.
Olen tehnyt sukututkimusta -
ja sain selville...
Herra Coogan? - Minähän se.
Olen suuri faninne. - Et ole suuri.
Vain oikeista kohdista.
Saisinko nimmarin? - Totta kai.
Minut on tunnistettu. Mihin haluat sen?
Paperiin. - Ilonpilaaja.
Älä ota sitä. - Anteeksi.
Minulla on paperia laukussa. Hetkinen.
Anteeksi.
Hetkinen vain. - Kaikessa rauhassa.
Tähän, olkaa hyvä.
Mikä sinun nimesi on? - Katy.
Kate? - Y:llä.
Ei siis löydy katetta?
Alfred on myös näyttelijä.
Kiitos.
Suurkiitokset. - Ole hyvä.
Palataan tähän. En häiritse pitkään.
Tein sukututkimusta huvikseni.
Sain sattumalta selville tämän.
Menen suoraan asiaan. Steve Coogan...
Rummun pärinää. Asia on niin -
että me olemme serkuksia.
Miten niin? Taiteellisessa mielessäkö?
Ei. Olemme tavallisia serkuksia. Olemme sukulaisia.
Uskomatonta, vai mitä? - Oletko varma?
Se näkyy tässä.
Isoisäni isoisän isoisä on isoisosetäsi.
Meillä on sama isoisoisoisoisä.
Sukujuureni ovat Irlannissa, mutta mukana on italialaista...
Juuri niin! Isoisoisoisoisä Giuseppe.
Eikö olekin uskomatonta? - Aika yksityiskohtaista työtä.
Se on harrastukseni.
Tuntuu mahtavalta tietää, että olen sukua Steve Cooganille.
Ja minä voin sanoa olevani sukua Albert Molinalle.
Alfred.
Isoäitini tietää eniten sukupuusta.
Hän ilahtuu tiedosta. Hän ihailee sinua.
Hän piti suorituksestasi... Boogie Nightsissa.
Niin, shortsit ja haulikko.
Hän puhui siitä. - Sepä kiva.
Tämä tuli sinulle yllätyksenä, mutta ajattele mahdollisuuksia.
Tämä on mahtava juttu. Olemme näyttelijöitä ja serkuksia.
Voisimme työskennellä yhdessä. Ehkä näytelmässä tai elokuvassa.
Voisimme tehdä leffan siitä, että huomaamme olevamme serkuksia.
Se kertoisi kahdesta näyttelijästä, jotka huomaavat olevansa serkuksia.
Voisimme näytellä itseämme.
Minä olisin Fred Molina, sinä olisit Steve Coogan.
Olisimme serkukset elokuvassa.
Loistoidea. Aivan mahtava juttu.
Tai sitten voisimme vain viettää aikaa yhdessä.
Mennään joskus huurteiselle.
Voisimme lomailla kahdestaan ja tutustua toisiimme.
Et kai satu olemaan homo? - En, olen naimisissa.
Niin oli Jaakko Ensimmäinenkin. En tiedä, mistä se tuli mieleen.
Ajattelin vain kysyä. - Tiedän, mitä tarkoitat.
Jos joku sanoisi olevansa serkkuni, minäkin pitäisin tyyppiä kahelina.
En ole kaheli.
Mutta tämä on niin mahtava juttu -
että halusin kertoa siitä.
Haluan vain, että hyväksyt tämän ihanan asian -
ja rakastat minua.
Eiköhän se onnistu.
Minun on... mentävä.
Minulla on tapaaminen.
Sitä on aikaistettu. Tapaan Universalin rahoittajia.
Tuota...
Onko tämä? - Se on sinun kopiosi.
Arkistoin sen.
Sinähän olet täällä pari päivää? Voisimme tavata vielä.
Yritän muistaa, mitä menoja minulla on.
Ei taida onnistua.
Minulla on kauheasti tapaamisia.
Anna kännykän numero, niin voin soittaa.
Asia on valitettavasti niin -
että Yhdysvalloissa on kolmitaajuusjärjestelmä.
Brittikännykät eivät toimi täällä.
Olen vailla puhelinta USA:ssa.
Anna kotinumerosi, niin soitan.
Voimme olla yhteydessä assistenttini kautta.
Etkö voisi antaa kotinumeroasi?
Voinko sanoa ei?
Tämä ei johdu sinusta -
en vain anna numeroani kenellekään.
Haluan olla rauhassa kotona. Se on sääntö, josta pidän kiinni.
Tai pikemminkin filosofia.
En ole antanut puhelinnumeroani -
monille muillekaan.
En antanut sitä Sam Mendesille, joten olet hyvässä seurassa.
No jos kerran Sam Mendeskin...
Minä soin. - Niin, puhelimeni ei toimi.
Anteeksi, minun on vastattava.
Haloo?
Hei, Spike. Mitä kuuluu?
Agenttini soitti varmistaakseen, että kaikki tietävät, missä mennään.
Tuottajan titteli varmistaa sen, että pidämme kaikki langat käsissä.
Muuten koko homma karkaa käsistä.
Mokoma ketku.
Onko sunnuntai yhä voimassa? Hyvä.
Nähdään siellä sitten.
Hyvissä ajoin. Moikka, Spike.
Anteeksi. - Ei se mitään.
Oliko se Spike Lee?
En tunne Spike Leetä.
Se oli Spike Jonze. - Spike Jonze!
Rakastan hänen töitään. - Hän on hyvä tyyppi.
Olemme tunteneet pitkään.
Patikoimme... Se on ihan tylsä juttu.
Kerro vain. - Kuulumme patikkakerhoon.
Hän on ympäristöaktivisti.
Vai on Spike Jonze viherpiipertäjä? Ei olisi uskonut.
Suosimme termiä "luonnonystävä".
En tarkoittanut sillä mitään pahaa. Minäkin rakastan puita.
Niitä pitäisi olla enemmän. Käytän paperistakin molemmat puolet.
Minusta olisi kiva...
Unohdetaan se puhelinnumerosääntö.
Se on typerä sääntö.
Olisiko töykeää antaa numeroni nyt?
Olisi.
Minun on mentävä.
Minä hoidan laskun. - Hyvä.
Helvetti!
HOURETILA
Missä se RZA kuppaa?
Moi. - Moi, Bobby.
Sori, että olen myöhässä. - Mä olin juuri soittaa sulle.
Tuli yllättävä kotikäynti.
Kotikäynti? - Niin.
Sophian ja Sifun penskat sairastui.
Mä vein niille luonnonlääkkeitä.
Käskin jättää maidot ja sitruunahapot -
niin johan olo paranee. - Oletsä lääkäri?
Mä opiskelen vaihtoehtolääketiedettä.
Muinaisia parannuskeinoja.
Mä tiedän jopa yhden toimenpiteen, jonka voi tehdä porakoneella.
Mä olen tosissani. Mulla on DJ:n herkät kädet.
Musa ja lääketiede kulkee käsi kädessä -
kuin kaksi planeettaa saman auringon ympärillä.
Maistuuko tee? - Kaada.
Yrttiteetä, ei kofeiinia. - Kofeiini onkin vaarallista kamaa.
Näin on.
Kofeiini aiheuttaa masennusta.
Se vetää hermot kireälle ja pistää sydämen jyskyttämään.
Ja kaiken kukkuraksi -
se pistää paskan lentämään. Mä yritän välttää sitä.
Ei sitä paskaa. - Ei kofeiinia.
Liquid Swordsille. - Bobby Digitalille.
Wu-Tang ikuisesti.
Haluatteko kahvia? Keittiö menee kiinni.
Ei kofeiinia meille. - Eikö?
Ei. - Kofeiini voi aiheuttaa hourailua.
Hourailua? - Ja pahaa sellaista.
Ihan totta? Ehkä tämä johtuukin siitä.
Oletsä Bill Murray?
Olen, mutta älkää kertoko kenellekään.
Ihan meidän kesken vaan.
Oletteko sukua?
Serkuksia. Me ollaan sukua. - Te häiriköt vain puijaatte minua.
Häiriköt? - Wu-Tang Clan.
Just niin. - Sinä olet GZA, Genius.
Ja sinä olet RZA... - Eli...
Bobby Digital. - Äijä tuntee hiphopin.
Ja sä olet Bill "Päiväni murmelina" ja "Ghostbusters" Murray.
Älkää kertoko kenellekään. - Miten niin, Bill Murray?
Ihmiset tunnistaa sut heti.
Ellet sä sitten naamioidu.
Olen tavallaan naamioitunut.
Karua. - Sä olet kofeiininarkkari.
Hiljempaa. Kippis.
Ennen kuin mä tein lakon -
mä join kahvia joka ilta ennen nukkumaanmenoa.
Se sai mut uneksimaan nopeammin, ihan kuin ne kamerat Indy 500:ssa.
Ne menee näin...
Mun unet vain vilisi ohi.
Taukki. - Niin on.
Tiedän kaverin, joka jäädyttää kahvia -
ja tekee siitä kofeiinimehujäätä. - Kofeiinimehujäätä?
Kuulostaa pahalta, Bill Murray. - Se on vain tupakkayskää.
Mä varoitan sua nikotiinista.
Nikotiini sotkee keskushermoston ja hengityselimistön -
ja jo pieni annos voi halvaannuttaa.
Ihan totta? - Tosi kuin vesi.
Jo viiskyt milligrammaa tappaa muutamassa minuutissa.
Paljonko tupakassa on? - Kolme milligrammaa.
Nikotiinia käytetään hyönteismyrkkynä.
Mutta sehän on hyvä.
Oletsä hyönteinen, Bill Murray?
Kuulostat lääkäriltäni. - Se on lääkäri.
Se on erikoistunut vaihtoehtolääketieteeseen.
Se on vaihtoehto tälle planeetalle.
Älkää kertoko kenellekään, että näitte minut.
Sä voit luottaa meihin. - Bill Murray, piileskeletkö sä?
Tavallaan. Tai tämä voi johtua houretilasta.
Paha houretila. - Paha.
Mä voin auttaa sua naamioitumaan. Ota tämä.
Käytä mitä haluat. Vedä matalaa profiilia.
Tämä on aivan mahtavaa.
Kassillinen tavaraa sulle. - Kiitos.
Tosi hyvä juttu.
Mikä auttaisi yskään? - Mä funtsin juuri sitä.
Tarttet vetyperoksidia. - Löytyy. Sitä käytetään haavoihin.
Puolet vetyperoksidia, puolet vettä.
Kurlaat sillä. Älä niele sitä.
Ja jos se ei auta, kokeile uuninpuhdistajaa.
Sitäkin löytyy.
Kiitos. Menen heti kokeilemaan.
Bill Murray, jumalauta! - Ihan hullu juttu.
Kello on kolme. - Mitä siitä?
Ghostin piti tulla kolmeksi. - Ghost on aina myöhässä.
Sitä saa odottaa. - Vedetäänkö tötsyt?
Täällä liikkuu paljon kyttiä. - Ainahan me pössötellään.
Dirt Dog pilasi kaiken.
Ja Deflon meni päästämään sen tänne.
Mitä tehdään? - Mennään studiolle.
Studiolle siis. Pelataanko shakkia?
Mitenkäs lasku? - Se ei tartte rahaa.
Maksa pois. - Annetaanko tippiä?
Käyttääköhän se uuninpuhdistajaa? - En tiedä, mutta häivytään täältä.
SAMPPANJAA
Onko kaikki hyvin, Taylor?
Ei oikeastaan.
Mikä hätänä? - En tiedä.
Kaikki tuntuu niin etäiseltä. Olen kuin muissa maailmoissa.
Tiedätkö sen Mahlerin sävellyksen?
"Olen menettänyt tuntuman maailmaan."
En.
Se on eräs kauneimmista ja surullisimmista sävellyksistä.
Voin miltei kuulla sen.
Kuuletko sinä sen?
Nyt se loppui. Kuulitko sen?
Taisin kuulla.
Se värähteli rakennuksen läpi.
Missä olemme? - Asevarastossa, Taylor.
"Asevarastossa, Taylor."
Se kuulostaa niin raskaalta.
"Asevarasto."
Nikola Tesla -
näki Maan akustisen värähtelyn johtimena.
En ymmärrä, mitä tarkoitat. Voisitko selittää?
En oikeastaan. - Nyt keksin.
Leikitään, että kahvi on samppanjaa.
Miksi ihmeessä? - Juhlitaan elämää.
Niin kuin rikkaat ja elegantit ihmiset.
Hienot ihmiset.
Pidän enemmän työmiehen kahvista.
Olet niin ahdasmielinen, Bill.
Tiedätkö mikä sinun ongelmasi on? - Mikä?
Sinulla ei ole elämäniloa.
Eikö?
Ei. Sitä paitsi tämä kahvi on kamalaa.
Olet oikeassa, se on hirveää. - Kammottavaa.
Ehdotan maljaa. - Mille kohotamme maljan?
Mietitäänpä... 1920-luvun Pariisille.
Josephine Baker, Punainen mylly...
Ja 1970-luvun New Yorkille. 1970-luvun lopun New Yorkille.
Hyvä on.
Kippis. - Kippis.
Eikö olekin hyvää?
Samppanja on jumalten nektaria.
Nautitko lounaaksi kahvia ja tupakkaa?
Epäterveellistä.
Söimme jo lounasta.
Söimmekö?
Olemme kahvitauolla.
Miten masentavaa.
Miten pitkä tauko meillä on?
Kymmenisen minuuttia. Se on kohta ohi.
Sano, että se ei ole totta.
No? - Mitä?
Pyysin sanomaan, että se ei ole totta.
Mikä ei ole totta?
Antaa olla.
Taidan ottaa nokoset.
Sano, kun tauko on ohi.
Sinulla on alle kaksi minuuttia aikaa.
Taylor?
Suomennos: Janne Mökkönen Broadcast Text